
A represión franquista na provincia de A Coruña 


Xosé Manuel Suárez Martínez 


O diccionario define "xenocidio" como a "matanza sistemá- 
tica dunha colectividade humana por motivos de raza, relixiosos 
ou políticos". O que se produciu en Galicia ó pouco de triunfar a 
sublevación militar de xullo do 36 foi un xenocidio por motiva- 
cións políticas, e sistemático, porque contou cun sistema de orga- 
nización, no que existían persoas responsables de levalo a cabo e 
un aparello de propaganda para xustificalo diante da opinión 
pública. O obxectivo era, primeiro, a consolidación dun pronun- 
ciamento militar e a súa victoria sobre os oponentes, para logo ser 
instrumento de mantemento dun réxime político autoritario. O 
proceso inclúe a deshumanización da víctima, á cualificación de 
"rojo" engádense adxectivos negativos: revoltoso, revolucionario, 
violento... Asimílase a identidade ideolóxica coa pertenza a unha 
raza especial que hai que eliminar, por ser un perigo social e 
moral. Desta maneira o represaliado vese descualificado etica- 
mente e como merecedor do castigo recibido. A represión violenta 
é posible porque no home hai unha tendencia natural á violencia 
que en ocasións vese lexitimada polo poder político como un 
medio para a transformación social, para a actividade política. Hai 
unha aceptación social de que a violencia constitúe un medio de 
actuación política, porque hai unha tradición neste aspecto; en 
España o Estado practicou a violencia na guerra de Marrocos, na 
represión de folgas e manifestacións, no uso da tortura e dos 
malos tratos, na lei da fugas; pero non é só o Estado o que practica 
a violencia, desde o outro lado, os que pretenden un cambio revo- 
lucionario da sociedade tamén teñen a violencia como medio; o 
terrorismo anarquista anterior á II República axudou a considerar 
a violencia como un medio lexítimo, eficaz, de acción política. 
Ademais a intervención do Exército na vida política da 2 a 
República o 18 de xullo de 1936 non era algo novidoso, atrás 
quedara a dictadura do xeneral Primo de Rivera, o intento revolu- 
cionario dos capitáns García e Galán en 1930, xa na República a 
sublevación do xeneral Sanjurjo en 1932 e a represión de outubro 
de 1934 (sobre todo en Asturias, dirixida polo xeneral Franco), 

cuns métodos que son un claro antecedente do proceso represivo 
de 1936. En realidade, os militares non deixaran de aparecer na 
política española no primeiro tercio de século, polo que non 
sorprendeu que se sublevaran, outra vez, no verán do 36, pero si 
que se desenvolveran con estrema violencia. 

As víctimas da represión violenta de 1936 tiñan diversas ideo- 
loxías, ían desde os pertencentes a unha clase media urbana, de 
ideais liberais e republicanos, ata ós membros de partidos e sindi- 
catos revolucionarios defensores da clase obreira, pero estaban 
urnidos pola defensa dunha constitución que permitíra o libre xogo 
político e a participación cidadá nun réxime parlamentario, inda 
que algiins pretendían superar este marco cara a un proxecto revo- 
lucionario socialista. 

Neste estudio pretendemos achegarnos ó coñecemento dos 
represaliados e tamén do propio proceso represivo na provincia 
da Coruña, en canto ós métodos utilizados, pero non nos é 
posible determinar o número, nin siquera aproximado, de fale- 
cidos a consecuencia dese proceso, porque non todos foron 
inscritos nos libros dos rexistros civís, nin temos datos, polo de 
agora, de todo o territorio provincial. A represión tivo moitas 
consecuencias, non só sobre os propios represaliados, afectou 
ademais fondamente á vida dos familiares, das viúvas (viúvos 
nalgúns casos), dos fillos que quedaron orfos, e afectou social- 
mente, porque un feito de tan profunda repercusión demográfica 
incidiu tamén na sociedade a varios niveis, desde o económico ó 
das mentalidades. 

Este estudio demostra que os rexistros civís son fontes uteis, 
inda que non únicos, na investigación da represión franquista en 
Galicia. Esta funcionalidade está condicionada ó emprego de 
fontes complementarias de documentación (sumarios dos conse- 
llos de guerra, prensa, fontes orais) e a súa importancia queda mati- 
zada segundo a zona; os libros de defuncións de Ferrol, A Coruña e 
Santiago, ofrecen diferencias en canto á posibilidade de que se 
rexistraran os paseos, sendo Ferrol e comarca onde máis clara- 
mente quedaron inscritas esas execucións non legais, expresada en 
términos ("por disparos de la fuerza pública al huir", por exemplo) 
que non daban lugar a dúbidas, lonxe dos recursos agachadores 
("hemorragia interna", "hemorragia cerebral"...) empregados nos 
rexistíos de Coruña e Santíago. 

A sublevación militar do venres 17 de xullo de 1936, iniciada 
no norte de África, estendeuse desde o 18, polas principais 
cidades españolas; en Galicia, sen embargo, a rebelión non 
estalou ata o 20, polas dúbidas do xeneral Salcedo Molinuevo, 
xefe da VIII División Militar, con sé en Coruña, en secunda-lo 

golpe, inda que foi requerido para que se erguese por chamadas 
de teléfono do xeneral Mola, Sanjurjo e outros. É o luns 20, cando 
Galicia inicia o seu alzamento, primeiro na cidade coruñesa, 
dando o sinal para o resto das prazas militares galegas; agardouse 
a que na xefatura da División se tomara a decisión de sumarse ás 
guarnicións levantadas na Península: Madrid, Barcelona, Sevilla, 
Córdoba, Pamplona, Zaragoza, Valla-dolid, Burgos, Málaga, 
Cádiz, Palencia, Logroño, Vitoria...; ACoruña é a última cabeceira 
de división militar que se suma ó alzamento provocando o 
retraso en toda Galicia. A demora está causada pola negativa do 
xeneral Salcedo Molinuevo, apoiado polo xeneral de Brigada 
Caridad Pita, a declarar o estado de guerra. En Ferrol non se suma 
ó sublevamento, inda que non se opón activamente a el, o contral- 
mirante e exministro Azarola, xefe do Arsenal. Os tres xefes mili- 
tares serán fusilados en Ferrol antes de que remate o ano, son os 
tres de maior gradación dos pasados polas armas en Galicia. 

Pódese afirmar que a guerra civil, oficialmente rematada en 
1939, continúa presente en Galicia máis alá desa data. A caracte- 
rística principal da guerra en Galicia, a súa manifestación máis 
sobresainte, a represión violenta, a represión como proceso xeno- 
cida, prosegue en Galicia durante a década dos corenta, agora 
ben, os represaliados nesta etapa xa responden tamén con 
violencia e organización, son grupos guerrilleiros armados, con 
disciplina militar, que levan uniforme e executan ós antigos repre- 
sores. 

A Coruña: a iniciativa en Galicia do alzamento 

Ó Goberno Civil da cidade herculina chegan as primeiras 
noticias da rebelión de forzas do Tercio e Regulares na zona 
marroquí na tarde do 17 de xullo do 36. Francisco Pérez Carballo, 
un gobernador de 25 anos, que estrea cargo, convoca ós líderes 
políticos e sindicais da cidade e, a través de telegramas, ós alcaldes 
co obxecto de organizar medidas preventivas, que consistirán na 
detención de persoas vencelladas a partidos de dereitas e falan- 
xistas (a primeira orde con este fin é do mesmo día 17), a requisa 
de armas (o día 18, pola tarde recíbense instruccións de Madrid 
para que se requisen armas e se repartan ás masas) e tamén de 
vehículos. 

Tanto na Coruña como nos pobos e vilas fórmanse comités de 
defensa, nos que se integran representantes de partidos da Fronte 
Popular e dos sindicatos UGT e CNT. O da cidade herculina está 
integrado por: 

► O gobernador Pérez Carballo (de Izquierda Republicana 

-IR-, fusilado). 

► O alcalde Suárez Ferrín (de Unión Republicana -UR- fusi- 
lado). 

► Ramón Maseda (presidente da Agrupación Socialista, fusi- 
lado). 

► José García (de JSU, logra escapar á represión na que caen 
tres irmáns). 

► José Moreno (secretario da Confederación Rexional Galaica, 
CNT). 

► Francisco Mazariegos (de UGT, fusilado; a súa muller 
paseada). 

► Eladio Muíños (CNT). 

► Jacinto Méndez (de FAI, paseado). 

► Manuel Femández (Partido Sindicalista). 

► Nicolás Torres (P. Comunista). 

► Plácido R. Castro (PG). 

► Guzmán García (de IR, fusilado). 

► Luis Vidal (das xuventudes de IR). 

Pero tódalas accións serán insuficientes para deter un move- 
mento rebelde con importantes efectivos militares. O pobo non 
dispuña de armas dabondo, nin en número nin en calidade, 
moitas das empregadas para a defensa da República eran armas 
de caza, pistolas, con escasa munición, e isto será decisivo para 
explicar o triunfo dos sublevados. O 20 de xullo, xa pola mañá, os 
oficiais da Coruña deteñen ós xenerais Salcedo e Caridad Pita. A 
axuda de mineiros e obreiros ós gardas de Asalto para defender un 
fortificado edificio do goberno civil non impide que caia. As 14 
horas do luns 20 de xullo un gmpo de soldados do rexemento de 
infantería Zamora ó mando dun capitán proclaman na praza de 
María Pita o bando declaratorio do estado de guerra; media hora 
despois comezan os disparos de artillería e de ametralladora sobre 
o pazo do Gobemo Civil. O gobernador civil ordena rendir a súa 
sé tras recibi-lo terceiro tiro de canón, inda que nas rúas segue a 
resistencia. 

Na mañá do 20 de xullo, unha vez deposto o xeneral Salcedo, o 
seu sustituto, o coronel Cánovas, diríxese ás prazas militares 
galegas como novo xefe da 8 a División e ordena a declaración do 
estado de guerra: en Vigo faise ó mediodía, en Ourense ás dúas da 
tarde, en Lugo ás tres, en Ferrol ás seis... 

Como consecuencia dos enfrontamentos prodúcense 31 fale- 
cidos entre o 20 e 22 de xullo por feridas de arma de fogo, isto quere 
dicir que houbo resistencia ó golpe, a pesares da falla de armas, 
pero inda o 31 de xullo se rexistra a morte dun sarxento de Asalto, 

a consecuencia das feridas producidas na ponte do Pasaxe, "que le 
causaron los revoltosos al ir con la columna que se dirigía a 
Asturias", segundo se expresa na inscrición da defunción, o que 
significa que aínda a finais de xullo había resistencia armada á 
sublevación militar na provincia coruñesa. Preto do día de Santiago 
comeza a represión. O cadro 1 resume datos do rexistro civil 
coruñés, faltan os paseados fóra deste concello, os que foron elimi- 
nados, tras ser sacados da prisión provincial, en Arteixo, Cambre, 
Carballo, Betanzos. 

Cadro 1. Falecidos pola represión violenta en A Coruña (entre parén- 
teses os fusilados por consello de guerra, e diferencias co total= n° de 
paseados): 


1936 1937 1938 



125 (60, +65) 

83 (58, +25) 

— 28 (27, +1) 

Xaneiro 


8(4) 

6(6) 

Febreiro 


2(2) 


Marzo 


9(8) 

16 (16) 

Abril 


5(5) 

1(1) 

Maio 


3(3) 

3(3) 

Xuño 


3(3) 


Xullo 

8(7) 

28 (12) 


Agosto 

58 (12) 

11 (1) 


Setembro 

9(1) 

3(3) 


Outubro 

14 (14) 

18 (18) 

1 

Novembro 

16(9) 


1(1) 

Decembro 

20 (17) 

3 



Do total contabilizado (237 execucións e homicidios), 146 con 
condena a morte tras xuizo militar, e só dúas mulleres (sen 
sentencia). En agosto do 36 as mortes totais por acción represiva 
doblan en número ás realizadas tras sentencia, en 1937 esta dife- 
rencia disminúe claramente, o que quere dicir que a represión 
vaise encauzando polo método legal, o dos códigos militares. Por 
orixes predomina a domiciliación na cidade, coa presencia de 
coruñeses (da provincia) de concellos próximos, destacando 
nestes Culleredo. Hai casos procedentes de Irixoa, Cée, Cambre, 
Ordes, Fisterra, Corcubión, Lousame, Ortigueira, Noia, A 
Capela...; no listado (anexo 1) están identificados os alcaldes de 
Sada e de Betanzos, algúns militares, dirixentes políticos (de 
Izquierda Republicana, de Unión Republicana, PSOE, PCE, 
Partido Sindicalista, Partido Galeguista) e sindicais (de UGT e 

CNT). 

O gráfico de execucións polítícas na capital provincial amosa 
un cume elevado en agosto de 1936, e logo catro subidas (en 
decembro do 36, en xullo e outubro de 1937, en marzo de 1938) 
debidas a fusilamentos de grupos por sentencia. Non hai datos de 
execucións máis alá de outubro de 1938. 

Cadro 2. Orixes domiciliarias dos executados en A Coruña. 1936-1938. 

Orixe N° Porcentaxe 


A Coruña ou concellos do contomo 139 

Cée 8 

Culleredo 7 

Betanzos 5 

Asturias 5 

Irixoa 5 

Cambre 3 

Oleiros 2 

Lugo 2 

Vigo 2 

A Capela 1 

A Pobra do Caramiñal 1 

Arteixo 1 

Ávila 1 

Barcelona 1 

Carballo 1 

Corme (Ponteceso) 1 

Corcubión 1 

Fisterra 1 

Lousame 1 

Madrid 1 

Marín 1 

Noia 1 

Ordes 1 

Ortigueira 1 

Ponte do Porto (Camariñas) 1 

Sada 1 

Salamanca 1 

Santander 1 

Tordoia 1 

Vimianzo 1 

Non determinada 37 


“ 59 — 
3,4 
3 
2 
2 
2 

1,3 

0,8 

0,8 

0,8 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

0,4 

15,7 


Os falecidos por mor da represión na cidade coruñesa eran na 

súa maior parte (o 70%) procedentes do núcleo urbano ou dos 
concellos do seu redor. 

Represión en Ferrol 

A sublevación dos oficiais do Exército e da Armada en Ferrol 
ten o seu nacemento a primeiras horas da tarde do 20 de xullo, 
sobre as 15.15. 

A sorte do alzamento en Ferrol decidiuse no Arsenal o 
mércores 22, trala rendición duns buques que non se achaban nas 
mellores condicións para o combate: o cruceiro "Cervera", en 
dique seco, e o acoirazado "España", prácticamente desarmado e 
sen líder, o derradeiro en rendirse. Un día antes entréganse os 
pechados no Concello (o alcalde Santamaría -do PSOE-, o presi- 
dente da xestora da Deputación, José López Bouza -de IR- conce- 
lleiros, policías municipais, mariñeiros do "Cervera") e na Casa do 
Pobo, sen resistencia destacable, xa que non estaban preparados 
para facer fronte ás tropas de artillería. O feito de que os obreiros 
dos asteleiros non contasen con armas suficientes, e ademais que 
os grupos que se xuntaron nas portas do Arsenal reclamando fusís 
foron disoltos con disparos dos militares, que os mariñeiros dos 
navíos de guerra non lograron saír do Arsenal en masa para unirse 
á resistencia civil, e que zarparan antes da sublevación os navíos 
en mellores condicións para o combate foron factores decisivos á 
hora de perde-la base naval ferrolá para o bando republicano, 
esencial para manter Galicia e todo o norte para a República. 

O alzamento produce en Ferrol máis de trinta mortos nos 
enfrontamentos e máis dun cento de feridos. Entre xullo de 1936 e 
decembro de 1939, prodúcense na cidade 254 execucións por fusila- 
mento, pero o total de víctimas pola represión violenta sobrepasa os 
setecentos (710, número mínimo comprobado). Na cidade xúlgase a 
mariños amotinados contra os oficiais en xullo do 36, a tripulantes 
de barcos de guerra, mercantes e de pesca ó servizo da República 
apresados. Dos oito xenerais que fusilan os nacionalistas de Franco 
en España dous son fusilados en San Felipe, no castelo que gardaba 
desde o XVIII a entrada da ría ferrolá, e dos tres almirantes pasados 
polas armas polo nacionalistas un era o xefe do Arsenal da cidade. 

No aspecto territorial os xuizos celebrados en Ferrol afectaron a 
cidadáns da comarca, da provincia, de Galicia, doutras comuni- 
dades e incluso do estranxeiro. Ningunha outra cidade en todo o 
norte tivo tan triste repercusión. 

Vemos os datos profesionais dos 254 fusilados tras sentencia 
de consello de guerra na cidade-base naval: 

Táboa 2. Clasificación profesional dos executados con sentencia en 

Ferrol (1936-1939). 


Ocupación/ Cargo 

N° 

% 

% (Estamento) 

Almirantes-Contralmirantes 

1 

0,39 

0,65 (M) 

Xenerais 

2 

0,79 

1,31 (M) 

Comandante (de carabineiros) 

1 

0,39 

0,65 (M) 

Capitáns navío 

1 

0,39 

0,65 (M) 

Tenentes navío 

1 

0,39 

0,65 (M) 

Alféreces e outros oficiais 

1 

0,39 

0,65 (M) 

Sarxentos 

5 

1,97 

3,27 (M) 

Auxiliares Armada 

18 

7,09 

11,76 (M) 

Cabos 

34 

13,39 

22,22 (M) 

Maquinistas Armada 

7 

2,75 

4,57 (M) 

Mariñeiros / fogueiros 

60 

23,62 

39,21 (M) 

Soldados (artilleiros) 

7 

2,75 

4,57 (M) 

Carabineiros 

6 

2,36 

3,92 (M) 

Operarios técnicos Armada 

4 

1,58 

2,61 (M) 

Militares retirados 

5 

1,97 

3,27 (M) 

Obreiros / traballadores 

24 

9,48 

23,76 (C) 

Mariñeiros (pesca) 

16 

6,30 

15,84 (C) 

Labregos 

7 

2,75 

6,93 (C) 

Funcionarios 

7 

2,75 

6,93 (C) 

Empregados/ dependentes 

4 

1,58 

3,96 (C) 

Comerciantes/ industriais 

2 

0,79 

1,98 (C) 

Axentes comerciais 

2 

0,79 

1,98 (C) 

Médicos 

1 

0,39 

0,99 (C) 

Avogados 

1 

0,39 

0,99 (C) 

Gardas muriicipais 

1 

0,39 

0,99 (C) 

Mariños barcos apresados 

27 

10,63 

26,73 (C) 

Indefinidos (civís) 

9 

3,54 

8,91 (C) 

Total 

254 

100 

— 

Total militares 

153 

58,82 

— 

Total civís 

101 

37,64 

— 


(M= do estamento militar; C= civil). Dentro do estamento militar 
incluimos ós retirados. No grupo de "obreiros/traballadores" englóbanse ós 
de asteleiros, electricistas, albaneis, ferreiros, carpinteiros, choferes, barbeiros... 
A categoría de "mariños barcos apresados" refírese ós tripulantes de buques 
republicanos mercantes. Os militares ó servicio do Goberno da zona republi- 
cana apresados encádranse co seu grao oficial (mariñeiros, cabos, auxifiares...). 


Fonte: Suárez (tese doutoral, 2000). 

Nos militares (153 fusilados) destaca en primeiro lugar o grupo 

de mariñeiros/fogueiros, a clase máis baixa da Armada, cun 39%, 
que unida a cabos (22%), carabineiros e soldados, sería un 70% de 
condenados a morte pertencentes ás clases inferiores. Non é despre- 
ciable cualitativamente o número de oficiais fusilados por sentencia: 
sete, nos que están representados o Exército (dous xenerais e un 
alférez de artillería), a Armada (un contraalmirante, un capitán e un 
tenente de navío) e o corpo de carabineiros (un comandante). 
Víctimas con grao de suboficiais foron vintetrés (cinco sarxentos e 
dezaoito auxiliares navais), o que completa o abano de graduacións. 

O delicto que máis veces serviu como excusa legal do fusila- 
mento foi o de rebelión militar (68 por cen dos casos), curiosamente 
eran os sublevados contra o Goberno e a Constitución de 1931 os 
que condeaban ós defensores destes, civís e militares, como 
rebeldes, por sedición (o 17%, só militares), por traición (6%) ou por 
auxilio á rebelión (6%, só civís). 

Entre os civís fusilados (101) sobresaen dúas categorías: os 
obreiros e os tripulantes de barcos mercantes apresados, que signi- 
fican o 50%. Destacan en segundo lugar os fusilados que traba- 
llaban en pesqueiros, sendo case o 16%. Sobre o 17% en conxunto, 
estarían grupos profesionais urbanos: funcionarios, empregados, 
dependentes, comerciantes, industriais.... 

No seguinte cadro resumimos o informe sobre a orixe domici- 
liaria: 

Cadro 3. Procedencia dos fusilados xudiciais en Ferrol (1936-1939). 

Domicilio N u de casos Porcentaxe 


Ferrol-Serantes 

86 

3386 

Comarca 

67 

26'37 

Resto Galicia 

44 

1732 

Resto España 

48 

18'90 

Estranxeiros 

7 

275 

Indefinido 

2 

079 

Totais 

254 

99'99 


Pero o método máis empregado na represión en Galicia, sobre 
todo se falamos do período entre agosto e outubro de 1936 en 
Ferrol, é o paseo, de maneira que o 65% das execucións en Ferrol e 
bisbarra durante a guerra civil son paseos. De forma legalizada ou 
sen sentencia xudicial estase levando a cabo un xenocidio, un 
proceso de eliminación consciente sobre os republicanos, que 
afecta a tódalas clases sociais, pero en maior medida, en contías 
absolutas, incide sobre a clase traballadora e sobre membros das 

clases inferiores do estamento militar. 

Táboa 3. Clasificación profesional dos falecidos pola represión na 


comarca ferrolá (1936-1939) e tipo de execución. 



Miiitares en activo(’ 1 ') 

186 

148 

38 

Grupo profesional 

N’de 

Consello 

Sense 


víctimas 

de guerra 

tenda 

Obreiros e traballadores manuais (**) 

141 

24 

117 

Tripulantes barcos republicanos 

88 

27 

61 

Funcionarios, empregados e dependentes 

73 

11 

62 

Labregos 

38 

7 

31 

Mariñeiros (pesca) 

22 

16 

6 

Comerciantes, industriais 

18 

2 

16 

Miiitares retirados 

11 

5 

6 

Médicos 

5 

1 

4 

Axentes comerciais 

4 

2 

2 

Propietarios 

2 

0 

2 

Outros (***) 

5 

2 

3 

Sen determinar 

117 

9 

108 

TOTAL 

710 

254 

456 


* Da Armada, Exército e Carabineros. ** Da construcción naval, pintores, 
albaneis, ferreiros, carpinteiros, camareiros, barbeiros... sacerdote, 1 
avogado, 1 procurador, 1 garda municipal, 1 estudiante. 

O efecto demográfico do autodenominado "movimiento rnüitar, 
nacional y patriótico" na comarca ferrolá foi a eliminadón nesta zona 
de máis de 700 persoas durante os tres anos do conflicto civil, dos que 
máis de cincocentos eran veciños da comarca ferrolá. A incidencia da 
represión elevou en algo máis de catro puntos a taxa de mortalidade 
dos munidpios de Ferrol-Serantes, Fene e Mugardos en 1936, os máis 
castigados na zona polo proceso represivo violento. O aumento 
medio da mortalidade na comarca, tendo en conta só ás víctimas resi- 
dentes, foi de 2'2 puntos en 1936, de maneira que a represión violenta 
foi primeira causa de mortalidade en 1936 na comarca. 

A represión afectou a tódolos sectores sociais, pero fíxoo en maior 
propordón sobre asalariados -obreiros da construcciónnaval, trabalia- 
dores do mar e da terra- e militares -sobre todo da Armada, maior- 
mente mariñeiros ou fogueiros, cabos e suboficiais, por esta orde-. Tra- 
balladores e militares aportan máis da mitade do total de executados. 
Sobre sexos, hai que dicir que a maioría dos fusilados e paseados son 
homes, pero tamén houbo mulleres (11 paseadas e 1 fusilada). 

Os meses de agosto e setembro de 1936 son os de maior 

dureza represiva, cun total de 384 execucións políticas, a maior 
parte extralegais; a violencia represiva desatada entón produce 
máis mortes que no resto do período de 1936 a 1939. Seguen en 
contía outubro e decembro do 36. Desde xaneiro de 1937 só en tres 
ocasións a cantidade mensual de executados achégase a 25, a cifra 
do mes máis baixo en número de represaliados de 1936. Na maior 
parte dos meses entre 1937 e 1939 a cifra de víctimas non supera as 
cinco. 

Sobre a orixe xeográfica dos represaliados Galicia representa 
o 84%, sendo a provincia coruñesa, co 75% do total a que aporta o 
maior número desa porcentaxe. Con domicilio en Ferrol estaba a 
terceira parte do número de executados, e os domiciliados na 
comarca chegan ó 73% nun cálculo estimado. Sen embargo, dada 
a situación estratéxica de Ferrol como base naval desde a que se 
dominaba o Cantábrico, os executados con orixe no norte de 
España (Asturias, Cantabria e o País Vasco), representan o 8% do 
total, sendo tamén procesadas persoas procedentes doutros 
portos españois e doutros países (México, Bulgaria, Cuba e 
EE.UU.) 

Táboa 4. Víctimas da represión en Ferrol e comarca (1936-1939). Orixes. 

País/ rexión/ provincia N° de víctimas (con sentencia) Porcentaxe 


ACoruña 

534 (172) 

75 

Asturias 

32 (16) 

4,5 

Pontevedra 

17(2) 

2,4 

Bizcaia 

17(11) 

2,4 

Murcia 

14 (12) 

2 

Ourense 

11 (10) 

1,5 

Barcelona 

9(2) 

1,2 

Cantabria 

8(2) 

1,1 

Valencia 

5(2) 

0,7 

Lugo 

4(1) 

0,5 

MÉXICO 

4(4) 

0,5 

Sevilla 

4(4) 

0,5 

Madrid 

3(1) 

0,4 

Castellón 

2(2) 

0,3 

Alicante 

1(1) 

0,14 

BULGARIA 

1(1) 

0,14 

Burgos 

1(1) 

0,14 

CUBA 

1(1) 

0,14 

EE.UU. 

1(1) 

0,14 

Las Palmas 

1(1) 

0,14 

León 

1(0) 

0,14 

Mallorca 

1(0) 

0,14 

Navarra 

1(1) 

0,14 

Sta. Cruz de Tenerife 

1(1) 

0,14 

Valladolid 

1(0) 

0,14 

Zaragoza 

1(0) 

0,14 

Galicia (indeterminado) 

29(3) 

4,1 

Indeterminada 

3(2) 

0,4 

TOTAIS 

710 (254) 

99,18 


Fontes: sumarios, rexistros civis, rexistro do cemiterio de Canido, parro- 
quiais, fontes orais e prensa. 

A táboa 4 reflicte unha conclusión: o proceso de eliminación sen 
sentencia previa afectou máis á poboación residente na bisbarra ferrolá 
que á procedente do exterior, polo que supoñemos que a meirande 
parte deses 29 contabilizados como orixinarios de Gaiicia (con domi- 
cilio non determinado) corresponden a paseados desa comarca. En 
canto á adscrición ideolóxica identificamos a unha cantidade maior de 
socialistas que doutros partidos da FP, non só polo alto número de 
militantes de PSOE e de JS na zona ferrolá, senón tamén por contar con 
fontes documentais deses partidos que non temos doutros. 

Táboa 5. Clasificación ideolóxica das víctimas da represión violenta 

(Ferrol, 1936-1939). 


Filiación N° 

de víctimas 

% respecto ó total 

PSOE-JS-UGT 

99 

45 

CNT-FAI-JJ.LL.-P. Sindicalista 

45 

20,4 

Izquierda Republicana -PRRS 

31 

14 

Partido Comunista-CGTU 

27 

12,3 

Unión Republicana 

11 

5 

Partido Galeguista 

4 

1,8 

Agrarios (de Pita Romero) 

2 

0,9 

Partido Federal 

1 

0,4 

TOTAL 

220 

99,8 


Os afiliados a partidos obreiros (socialista e comunista) e ós 
seus sindicatos (UGT, CGTU) significan máis do 57 por cen dos 
represaliados de militancia coñecida, os anotados en sindicatos 
cenetistas aportan o 20 por cen, mentras os grupos republicanos 
centristas (IR, UR e PG) representan outro tanto, o 21 por cen. 

Dos dez compoñentes do comité da Fronte Popular de Ferrol, 

formado en marzo do 36, caeron na represión seis (os sinalados con*): 

Presidente: Femando Carballo*, de UR. 

Vicepresidente: Manuel Morgado*, PSOE. 

Secretario xeral: Luis Paz, de IR. 

Secretario de actas: José Ramón Eiroa*, de UR. 

Tesoureiro: Miguel Mendiguchía*, de IR. 

Vocais: Domingo Pombo e Félix Álvarez (do PG). 

Guillermo Cedrón* e Luis González (PCE). 

Francisco Jiménez* (PSOE). 

Igual sucedeu cos dirixentes fronte populistas e sindicais das 
vilas da bisbarra. 

En 1937 saen do porto ferrolán en vapores con destino a dous 
penais de Cádiz 209 condenados, como consecuencia dos xuizos 
sumarísimos de Mariña resoltos entre xullo de 1936 e outubro de 
1937 en Ferrol. A primeira saída (109 homes, case todos da 
Armada: auxiliares, cabos, mariñeiros, fogueiros) tivo lugar en 
febreiro cara ó presidio militar de Cuatro Torres. A segunda viaxe 
(con cen condenados) sae en novembro ó penal de Caserío de 
Ossío. Os reos levan castigos por rebelión militar, sedición ou 
adhesión á rebelión; máis da metade, o 62 por cen, teñen condena 
de reclusión perpetua. Ferrol exporta reos, mentras, España vai 
camiño de convertirse nun enorme campo de concentración, no 
que (tamén) carecen de liberdade os que están máis alá dos muros 
dos cárceres. 

Represión en Santiago de Compostela 

Nos libros de defuncións do rexistro civil santiagués 
atopamos as inscricións de 74 fusilados tras sentencia na cidade 
do Sar, as de 4 paseados e a de 1 desaparecido (ata 1940). O 
número de executados sen sentencia debería ser maior, pero este 
tipo de represión realizouse trasladando ás víctimas fóra do 
concello (a Teo, sen ir máis lonxe), polo que non foron inscritos 
nese rexistro. 

Santiago, nos anos trinta, era unha cidade con ambiente vilego. 
Tiña, como hoxe, dous elementos específicos: o universitario e o 
eclesiástico, sen que o comercio estívese nesa época moi desenvol- 
vido, e non dispuña de fábricas e industrias de importancia, polo 
que a clase obreira era reducida, a destacar nela os carpinteiros, 
albaneis e curüdores; en outubro de 1934 só a construcción seguira 
a folga declarada en Galicia, co apoio das JJSS e do Partido 
Sindicalista. En xullo de 1936, o alcalde é o galeguista Anxel Casal, 

que dimite o día 8, deixando o cargo en mans do 1° tenente de 
alcalde, José Germán Fernández. O 18 fórmase un comité de 
defensa da República no concello, integrado (entre outros) polo 
socialista Barcia, o republicano federal Alcalde, C. García (CNT), 
Rastrollo (troskista, Unión Obreira), Frade (Izquierda Republi- 
cana), Modesto Pasín (comunista), Francisco Fernández del Riego 
(PG), Marcial Villamor (Partido Sindicalista)... A forza militar está 
representada polo rexemento de artillería n° 16, que na noite do 20 
de xullo sae ás rúas compostelás, onde reciben a adhesión de 
gardas civís, e toman o concello, radio Galicia, as oficinas de telé- 
fonos e telégrafos... Non hai resistencia, os militares aproveitan a 
saída dos mineiros de Noia cara a Coruña, para tomar Santiago sen 
disparar un tiro. 

Aprimeiros de agosto é detido en Arzúa o exalcalde Casal, que 
aparece morto en Cacheiras (Teo), o 19. O 14 achan en Palas de Rei 
o cadáver do seu amigo Camilo Díaz Baliño, pintor, deseñador dos 
carteis do referendo do estatuto de autonomía, que traballaba como 
delineante no concello, xurnto ó de Sixto Aguirre, un estudiante de 
medicina de Rianxo. O 13 Camilo Díaz fora sacado do cárcere co 
engano de que ía ser liberado. 

A lista de fusilados tras sentencia dun tribunal militar en 
Santiago, a maioría probablemente polo delicto de rebelión, 
pódese ver no anexo 3. Nunha primeira ollada destaca nesa rela- 
ción que os executados forman grupos segundo a procedencia, 
de maneira que en días diferentes son pasados polas armas 
xentes de Santiago, Ordes, Ribeira, Boiro, Padrón, Pobra do 
Caramiñal, Teo, Curtis..., débese isto a que os da mesma locali- 
dade foron procesados en grupo na mesma causa, trátase das 
persoas que representaron á legalidade republicana diante dos 
sublevados, eran os dirixentes políticos e sindicais que formaban 
parte de xestoras dos concellos e/ou de comités de defensa. Son 
localidades que rodean, como centro comarcal, ó concello santia- 
gués. Pntre os represaliados atopamos dirixentes políticos, como 
os que forman a xestora municipal de Santiago e o comité de 
defensa desta cidade: José Germán Fernández, Rastrollo, 
Modesto Pasín, Rafael Frade..., que representan ós partidos da 
FP e ós sindicatos comprometidos coa defensa do Goberno da 
República. 

Ó lado de membros da clase media urbana ou vilega 
(avogados, médicos, mestres, funcionarios) aparecen labregos, 
mineiros, obreiros, ferroviarios, barbeiros, conductores, mari- 
ñeiros. A diferencia de Ferrol, entre os fusilados por consello de 
guerra en Santiago non hai ningunha muller. 

Cadro 4. Procedencias dos fusilados e paseados en Santiago (1936-1940). 

Orixe (concello) 

N° 

Porcentaxe 

Santiago de Composteia 

19 

24/1 

Ordes 

11 

14,1 

Padrón 

10 

12,8 

Boiro 

8 

10,3 

A Pobra do Caramiñal 

6 

7,7 

Ribeira 

5 

6,4 

Negreira 

4 

5,1 

ABaña 

3 

3,8 

Noia 

2 

2,5 

Curtis 

2 

2,5 

Teo 

2 

2,5 

Ames 

2 

2,5 

Frades 

1 

1,3 

Cesuras 

1 

1,3 

Non consta 
Total 

2 

78 

2,5 


Fonte: Rexistro Civil de Santiago, libros de defimcións de 1936 a 1940. 

A carta parte dos caídos pola represión (a maior parte legali- 
zada pola xustiza militar) residían en Santiago. Seguen en contía 
absoluta Ordes e Padrón (entre os dous case o 27 por cen), pero se as 
cifras poñémolas en relación coa poboación dos seus concellos, 
veremos a importancia relativa da represión nesas localidades. 
Outra carta parte procede dos concellos da península de Barbanza. 
En relación cos lugares de onde proceden os fusilados temos as 
ocupacións que desenvolvían. De cidades e vilas proceden obreiros, 
albaneis, barbeiros, empregados, carpinteiros, mariñeiros, mestres, 
médicos e avogados. De concellos interiores labregos e xornaleiros. 

Cadro 5. Profesións dos fusilados e paseados en Santiago (1936-1940). 

Ocupación N l> Porcentaxe 


Xomaleiro 

11 

14,1 

Labrego 

8 

10,2 

Mariñeiro 

5 

6,4 

Albanel 

4 

5,1 

Obreiro 

4 

5,1 

Médico 

3 

3,8 

Mestre 

3 

3,8 

Empregado 

Ferroviario 

Barbeiro 


3 

3 

2 

2 

2 

1 

1 

1 

1 

1 

1 

22 

78 


3,8 

3,8 

2,5 

2,5 

2,5 

1,3 

1,3 

1,3 

1,3 

1,3 

1,3 

28,3 


Carpinteiro 

Chófer 


Avogado 

Carteiro 

Fotógrafo 

Profesor 

Tapiceiro 

Viaxante 


Non consta 
Total 


Conclusións 

Son tres os principais centros represivos na provincia: Ferrol, A 
Coruña e Santiago, por orde de importancia cuantitativa. Ferrol 
sobrancea polo alto número de falecidos, pero ademais pola súa 
repercusión militar e territorial: é un centro represivo no só de nivel 
rexional, senón de todo o norte, como consecuencia da importancia 
da súa base naval. Os concellos afectados pola represión centrali- 
zada na cidade da Coruña foron os da capital, os do seu contorno 
(Arteixo, Culleredo, Cambre, Oleiros, Sada...), ata Irixoa -polo leste- 
e Cée e Fisterra polo Oeste, con casos illados de concellos do norte e 
do sur, mentres a Santiago correspondeulle ó territorio da mitade sur 
da provincia, desde Ribeira, seguindo unha liña recta, ata Curtis, 
pasando pola cidade do Sar, e o proceso desenvolto en Ferrol afectou 
a maior territorio provincial, o do seu contorno, ata Betanzos e A 
Coruña, e na zona costeira sur, por ser base naval, ás vilas mariñeiras. 
De maneira, que entre os tres núcleos urbanos abrangueron case 
todo o territorio provincial. Por outro lado, atendendo ó estamento 
do que proceden os represaliados, destaca que en Ferrol un cento e 
medio de militares véronse afectados polas condenas de consellos de 
guerra, e outro grupo, menos numeroso (uns corenta), polas execu- 
cións sen sentencia previa. En A Coruña e en Santiago foron os civís, 
na maioría dos casos, os procesados nas causas e condenados en 
virtude de leis militares, e tamén os represaliados sen proceso previo. 

No estudio da represion non queremos ser simples contables, 
detrás dos números descubrimos persoas, identificámo-las 
víctimas e recuperámolas para a memoria, son obreiros, labregos, 
mariñeiros, mestres de escola, empregados de correos, militares, a 
maior parte domiciliados en Galicia, inda que aparecen tamén 
xentes procedentes de Asturias, Pais Vasco, Cantabria, Murcia, 


www.memoriahistoncademocratica.org 


748 


A REPRESIÓN FRANQUISTA NA PROVINCIA DE A CORUÑA 


Barcelona, case todos descoñecidos, pero aparecen con eles perso- 
nalidades senlleiras, obxecto de eliminacións sen o trámite do 
xuizo sumarísimo. O método do paseo foi predominante en Galicia 
nos primeiros meses da guerra civil, entre xullo e outubro de 1936. 

Táboa 6. Falecidos pola represión violenta na provincia de A Coruña. 

1936-1939. 

Zona Por sentencia Sen xuizo Total Porcentaxe 


FERROL 

254 

456 

710 

67,5 

ACORUÑA 

146 

91 

237 

22,4 

SANTIAGO 

74 

4 

78 

7,4 

Outros lugares 

0 

28 

28 

2,6 

Sumas 

474 

579 

1053 

99,9 


Fonte: rexistros civís, sumarios e bibliografia. 

Dos datos da táboa 6 podemos concluir que os correspon- 
dentes ós producidos por sentencias de consellos de guerra son os 
que máis se aproximan á realidade en canto a contabilidade de 
baixas, pero non sucede así co número de paseados, agás o caso de 
Ferrol, onde se estudiou en profundidade toda a bisbarra. 

Táboa 7. Idades dos executados en Ferrol - e comarca-, A Coruña e 

Santiago (1936-1939). 

Grupos de idades Número de víctimas Porcentaxe 


Ata 20 anos 

72 

6,8 

De 21 a 30 anos 

399 

38 

De 31 a 40 anos 

254 

24 

De 41 a 50 anos 

121 

11,5 

De 51 a 60 anos 

42 

4 

Maiores de 60 anos 

11 

1 

Idade non determinada 

154 

14,5 

TOTAL 

1053 

99,8 

rontes: rexistros civis ae rerroi e Disoarra, 

A Coruña e Santiago, e suma- 


rios consellos de guerra. 

O estudio das idades reflicte a relativa mocidade da maioría 
dos executados (o 45 por cen tiña menos de 31 anos), feito do que 
deriva como consecuencia un retroceso demográfico e productivo de 

Galida na posguerra: os mellores efectívos poboadonais foron masa- 
crados na guerra civil. O proceso represivo tívo unha dobre utilidade, 
eliminaba oponentes polítícos e lexitímaba o levantamento militar. 

A represión foi un instrumento de consolidación da sublevación 
e por iso dependeu dos dirixentes civís e militares, e serviu como 
elemento mantedor do réxime político que nacía en xullo do 36, unha 
actividade potítíca que continuó na posguerra e durante toda a vida 
do réxime, na que interviñan mandos de todo o escalafón xerárquico 
no apartado da orde pública, desde delegados, xefes de policía ou 
comandantes de postos da GC ata a máxima autoridade do Estado. 

Arepresión afectou a tódolos sectores sociais, pero fíxoo en maior 
proporción sobre asalariados -obreiros, traballadores do mar e da 
terra- e militares -na súa maior parte mariñeiros e fogueiros da 
Armada, soldados, cabos e suboficiais, por esta orde-. Se o perfil profe- 
sional dos represaliados mostra un amplio abano social, no que 
achamos individuos de estamentos de clase media e de clases popu- 
lares, quere dicir que a represión foi global, afectou dalgún ou doutro 
xeito a toda a sociedade, pero foi consecuencia dunha loita de clases: 
por un lado a clase privilexiada de propietarios da producción, atíada 
cos oficiais do Exército e da Armada, e por outio as clases populares 
masivamente obxecto da represión xunto a clases medias (funciona- 
rios, profesionais urbanos, e tamén mitítares) comprometidos co tíbe- 
ralismo. Os traballadores, militares, profesionais, comerciantes, 
tódalas víc tim as da represión formaban parte dun grupo sodal, dunha 
clase identificada por uns intereses comiins, estes intereses eran potí- 
tícos e estaban sinalados polo desexo de vivir nun sistema de respecto 
ás tíberdades e ós dereitos individuais, que atendera as necesidades 
dos máis desfavorecidos, é dicir nun réxime tíberal de vocación social. 

A represión tivo tres métodos de eliminación física: os conse- 
llos de guerra, a aptícación directa do fusilamento en aplicación dos 
bandos militares, e os homicidios (os chamados paseos). 

Os xuizos militares, celebrados nas urbes da Coruña, Ferrol e 
Santiago de Compostela, representaron a forma legalizada da 
represión, aplicando leis do século XIX: o Código de Xustiza Militar 
(1890) e o Código Penal da Mariña de Guerra (1888), en virtude 
dunha preeminencia da xurisdicción militar sobre da civil, ó estar 
en efecto a declaración de estado de guerra, o que permitiu 
condenar a civís e a militares por delitos contía da seguridade do 
Estado, polos que en principio se rebelaran contra este. O retorce- 
mento do Dereito levaba a que foran acusadores e xulgadores os 
rebeldes, sediciosos e traidores, condenando ós defensores do 
Gobemo e da Constitución de 1931 por eses delictos. 

